
讻转讜讘讜转 诇讗 注"讘 - 驻讬专讜砖 砖讟讬讬谞讝诇抓

驻讟讜专. 讗讜诇诐 讗诐 讗转讛 讗讜诪专 讻谉, 讗讚转谞讬 [注讚 砖讛讜讗 砖讜谞讛] 讘讛诪砖讱 讛讘专讬讬转讗 "讛讬讛 诪讙专专 讜讬讜爪讗 诪讙专专 讜讬讜爪讗 驻讟讜专", 谞驻诇讜讙 讜谞讬转谞讬 讘讚讬讚讛 [砖讬讞诇拽 讜讬砖谞讛 讘转讜讻讛] 讞诇讜拽讛 驻谞讬诪讬转 讚拽讛 讬讜转专, 讜讛讬讗: 讘诪讛 讚讘专讬诐 讗诪讜专讬诐 砖讻砖注讜诪讚 讛专讬 讝讛 讻讛驻住拽讛 讜讗讬谉 拽谞讬谉 讛讞驻抓 讜诪诇讗讻转 砖讘转 谞注砖讬诐 讻讗讞转 讜诇讻谉 讞讬讬讘 讘转砖诇讜诐 鈥� 讘注讜诪讚 诇驻讜砖, 讗讘诇 讛注讜诪讚 诇讻转祝 鈥� 驻讟讜专.


讗诇讗 讞讜讝专讬诐 诪讛转讬专讜抓 讛讗讞专讜谉 讜讗讜诪专讬诐: 讛讗 诪谞讬 [讛诇讻讛 讝讜 讻砖讬讟转 诪讬 讛讬讗] 鈥� 讻砖讬讟转 讘谉 注讝讗讬 讛讬讗, 砖讗诪专: 诪讛诇讱 讻注讜诪讚 讚诪讬 [讛讜讗 谞讞砖讘], 讜讻讗砖专 讗讚诐 诪讛诇讱 转诪讬讚, 讛专讬讛讜 注讜诪讚 讘讻诇 驻注诐, 讜诪驻住讬拽 注诇 讬讚讬 讻讱 讘讬谉 驻注讜诇转 讛注拽讬专讛 讜讛讛谞讞讛, 讜谞诪爪讗 砖注诇 讛注拽讬专讛 讛专讗砖讜谞讛 讗讬谞讜 诪转讞讬讬讘 诪砖讜诐 砖讘转. 讜砖讜讗诇讬诐: 讗诐 讻谉 诇砖讬讟讛 讝讜 讗讘诇 讝讜专拽 讗转 讛讞驻抓 诇专砖讜转 讗讞专转 诪讗讬 [诪讛] 讬讛讬讛 讚讬谞讜 鈥� 驻讟讜专 诪转砖诇讜诪讬诐, 砖注拽讬专讛 爪讜专讱 讛讜爪讗讛 讛讬转讛 讜谞诪爪讗 诪转讞讬讬讘 讘讙谞讬讘转 讛讞驻抓 讜诪讜爪讬讗 诪专砖讜转 讗讞转 诇讞讘专转讛 讻讗讞转 鈥� 讗诐 讻谉 谞讬驻诇讜讙 讜谞讬转谞讬 讘讚讬讚讛 [砖讬讞诇讜拽 讜讬砖谞讛 讘讛 注爪诪讛]: 讘诪讛 讚讘专讬诐 讗诪讜专讬诐 砖讞讬讬讘 诪砖讜诐 讙谞讬讘讛 鈥� 讘诪讛诇讱, 砖诪驻住讬拽 讗转 诪诇讗讻转 讛讛讜爪讗讛, 讜讗讬谉 砖转讬 讛驻注讜诇讜转 讘讗讜转 讻讗讞转, 讗讘诇 讝讜专拽 鈥� 驻讟讜专 诪谉 讛转砖诇讜诪讬诐, 砖讻谉 讞讬讜讘 砖讘转 讜讞讬讜讘讜 讘讙谞讬讘讛 谞注砖讜 讻讗讞转!


讜诪砖讬讘讬诐: 讗诪谞诐 讚讬谉 讝讛 谞讻讜谉 讛讜讗 诇砖讬讟讛 讝讜, 讗诇讗 砖诪讙专专 讜讬讜爪讗 讗讬爪讟专讬讻讗 诇讬讛 [讛讜爪专讱 诇讜], 砖讬砖 讘讻讱 讞讬讚讜砖 讗讞专, 讻讬 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专] 讻讬 讗讬谉 讚专讱 讛讜爪讗讛 讘讻讱, 砖讗讬谉 讝讜 讛讚专讱 讛专讙讬诇讛 诇讛讜爪讬讗 注诇 讬讚讬 讙专讬专讛, 讜诪讗讞专 砖注砖讛 诪诇讗讻讛 砖诇讗 讻讚专讻讛, 砖诇讗 讘讗讜驻谉 砖专讙讬诇讬诐 诇注砖讜转讛, 诇讗 转讬讞砖讘 讗讬驻讜讗 讻诪诇讗讻讛 讙诪讜专讛 讜讗讬谞讜 讞讬讬讘 注诇讬讛 诪讬转讛. 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讙诐 讝讜 讚专讱 讛讜爪讗讛.


讜诪讘专专讬诐: 讘诪讗讬 [讜讘诪讛] 诪讚讜讘专 驻讛? 讗讬 讘专讘专讘讬 [讗诐 讘诪砖讗讜转 讙讚讜诇讬诐, 讘讻讬住 讙讚讜诇] 鈥� 讛专讬 讘讜讚讗讬 讗讜专讞讬讛 [讚专讻讜] 讛讜讗 诇讛讜爪讬讗讜 讘讙专讬专讛 讜讗讬谉 讞讬讚讜砖 讘讚讘专. 讗讬 讘讝讜讟专讬 [讗诐 讘拽讟谞讬诐] 鈥�/span> 讜讚讗讬 诇讗讜 讗讜专讞讬讛 [诇讗 讚专讻讜] 讛讜讗, 讜讗诐 讛讜爪讬讗 讘讙专讬专讛, 讜讚讗讬 讗讬谞讜 讞讬讬讘 注诇 讻讱. 讗诇讗 诪讚讜讘专 讻讗谉 讘诪讬爪注讬 [讘讗诪爪注讬讬诐, 讘诪诪讜爪注讬诐], 讜讛讞讬讚讜砖 讛讜讗, 砖诇诪专讜转 砖诇讗 转诪讬讚 诪讜爪讬讗讬诐 讗讜转诐 讻讱, 讻讬讜谉 砖驻注诪讬诐 注讜砖讬诐 讻谉, 讗谞讜 讗讜诪专讬诐 砖讚专讱 讛讜爪讗讛 讘讻讱, 讜讞讬讬讘 讘讛讜爪讗转谉 诪砖讜诐 讞讬诇讜诇 砖讘转 讜驻讟讜专 诪讙谞讬讘讛.


讜注讜讚 诪讘专专讬诐 讘讗讜转讛 讛诇讻讛: 讜讚讗驻拽讬讛 诇讛讬讻讗 [讜砖讛讜爪讬讗讜, 讗转 讛讻讬住, 诇讛讬讻谉]? 讗讬 讚讗驻拽讬讛 [讗诐 砖讛讜爪讬讗讜] 诪专砖讜转 讛讘注诇讬诐 诇专砖讜转 讛专讘讬诐 鈥� 讗诪谞诐 讗讬住讜专 砖讘转 讗讬讻讗 [讬砖 讻讗谉], 砖讛专讬 讛讜爪讬讗 讞驻抓 诪专砖讜转 讛讬讞讬讚 诇专砖讜转 讛专讘讬诐, 讗讘诇 讗讬住讜专 讙谞讬讘讛 诇讬讻讗 [讗讬谉], 砖讛专讬 讛讜爪讬讗 讗讜转讜 诇专砖讜转 讛专讘讬诐, 讜讗讬谉 讗讚诐 拽讜谞讛 讞驻抓 讘诪砖讬讻讛 诇专砖讜转 讛专讘讬诐, 讜讗诐 讻谉 注讚讬讬谉 诇讗 谞拽谞讛 诇讜 讛讞驻抓 讜诇讗 讞诇 讗讬住讜专 讙谞讬讘讛. 讗讬 讚讗驻拽讬讛 [讗诐 砖讛讜爪讬讗讜, 讗转 讛讻讬住] 诪专砖讜转 讬讞讬讚 讗讞转 诇专砖讜转 讛讬讞讬讚 砖诇 注爪诪讜 鈥� 讗讬住讜专 讙谞讬讘讛 讗讬讻讗 [讬砖], 砖讻谉 讞爪讬专讜 拽讜谞讛 诇讜, 讗讘诇 讗讬住讜专 砖讘转 诇讬讻讗 [讗讬谉], 砖讻谉 讗讬谉 讗讬住讜专 讛讜爪讗讛 诪谉 讛转讜专讛 诪专砖讜转 讛讬讞讬讚 讗诇讗 诇专砖讜转 讛专讘讬诐! 讜诪砖讬讘讬诐: 诇讗 爪专讬讻讗 [谞爪专讻讛] 讗诇讗 诇讗讜驻谉 讚讗驻拽讬讛 [砖讛讜爪讬讗讜] 诇爪讬讚讬 专砖讜转 讛专讘讬诐. 砖住诪讜讱 诇专砖讜转 讛专讘讬诐 讬砖 砖讟讞 讛砖讬讬讱 诇讘转讬诐 讛住诪讜讻讬诐 讜讗讬谞讜 谞讘讚诇 诪讛诐 讘诪讞讬爪讛 讙讘讜讛讛 讗诇讗 讘讬转讬讚讜转 拽讟谞讜转 讜讻讚讜诪讛.


讜砖讜讗诇讬诐: 讻诪讗谉 [讜讻讚注转 诪讬] 讗讜诪专讬诐 讛住讘专 讝讛? 讗讬 [讗诐] 讻砖讬讟转 专' 讗诇讬注讝专 砖讗诪专 砖爪讬讚讬 专砖讜转 讛专讘讬诐 讻专砖讜转 讛专讘讬诐 讚诪讜 [讛诐 谞讞砖讘讬诐] 鈥�/span> 讛专讬 讗讬住讜专 砖讘转 讗讬讻讗 [讬砖 讻讗谉] 讘讛讜爪讗讛 诇爪讬讚讬 专砖讜转 讛专讘讬诐, 讗讘诇 讗讬住讜专 讙谞讬讘讛 诇讬讻讗 [讗讬谉], 砖讛专讬 讘讛讜爪讗讛 诇专砖讜转 讛专讘讬诐 讗讬谉 讛讞驻抓 谞拽谞讛 诇讜! 讗讬 [讗诐] 转讗诪专 砖讛讜讗 讻砖讬讟转 专讘谞谉 讚讗诪专讬 [讞讻诪讬诐 砖讗讜诪专讬诐] 砖爪讬讚讬 专砖讜转 讛专讘讬诐 诇讗讜 [诇讗] 讻专砖讜转 讛专讘讬诐 讚诪讜 [讛诐 谞讞砖讘讬诐], 讗诐 讻谉 讗讬住讜专 讙谞讬讘讛 讗讬讻讗 [讬砖], 讗讬住讜专 砖讘转 诇讬讻讗 [讗讬谉]!


讜诪砖讬讘讬诐: 诇注讜诇诐 转驻专砖 砖讛讜讗 讻专' 讗诇讬注讝专, 讜讻讬 [讜讻讗砖专] 讗诪专 专' 讗诇讬注讝专 讻讬 爪讬讚讬 专砖讜转 讛专讘讬诐 讻专砖讜转 讛专讘讬诐 讚诪讜 [讛诐 谞讞砖讘讬诐] 鈥�/span> 讛谞讬 诪讬诇讬 [讚讘专讬诐 讗诇讛 讗诪讜专讬诐] 诇注谞讬谉 讞讬讜讘讗 [讞讬讜讘] 砖讘转 讘诇讘讚, 讜讟注诪讜 砖诇 讚讘专 鈥� 讚讝讬诪谞讬谉 讚讚讞拽讬 [砖驻注诪讬诐 砖讚讜讞拽讬诐] 专讘讬诐 讜注讬讬诇讬 诇讛转诐 [讜谞讻谞住讬诐 诇砖诐], 讜讻讬讜谉 砖讛诪拽讜诐 驻转讜讞 诇专砖讜转 讛专讘讬诐, 讜讛专讘讬诐 诇驻注诪讬诐 谞诪爪讗讬诐 讘讜 鈥� 谞讞砖讘 讛讜讗 讻专砖讜转 讛专讘讬诐 诇注谞讬谉 砖讘转. 讗讘诇 诇注谞讬谉 诪讬拽谞讗 [拽谞讬谉 讘讜] 鈥� 拽谞讬 [讛讜讗 拽讜谞讛]. 诪讗讬 讟注诪讗 [诪讛 讟注诐] 鈥�/span> 讚讛讗 诇讗 砖讻讬讞讬 [砖讛专讬 讗讬谉 诪爪讜讬讬诐] 砖诐 专讘讬诐, 讜讘诪拽讜诐 砖讗讬谉 专讘讬诐 诪爪讜讬讬诐 讘讜, 讬讻讜诇 诇拽谞讜转.


专讘 讗砖讬 讗诪专: 讗驻砖专 诇驻专砖 讘讗讜驻谉 讗讞专, 砖诪讛 砖讗诪专谞讜 砖诪讙专专 讜讬讜爪讗 驻讟讜专, 诪讚讜讘专 讘讗讜驻谉 砖讗讻谉 诇讗 讛讙讘讬讛讜 讘专砖讜转 讛讬讞讬讚, 讗诇讗 砖讙专专讜 诪专砖讜转 讛讬讞讬讚 诇专砖讜转 讛专讘讬诐, 讜讻讙讜谉 砖爪讬专祝 (讞讬讘专) 讬讚讜 讛砖谞讬讛 诇诪讟讛 诪砖诇砖讛 讟驻讞讬诐 诪谉 讛拽专拽注 讜拽讬讘诇讜 (拽讬讘诇 讗转 讛讻讬住) 诪谉 讛讬讚 讛专讗砖讜谞讛 诪讬讚 讻砖讛讜爪讬讗讜 诇专砖讜转 讛专讘讬诐. 讜讻砖讬讟转 专讘讗, 砖讗诪专 专讘讗: 讬讚讜 砖诇 讗讚诐 讞砖讜讘讛 诇讜 诇注谞讬谉 讛谞讞讛 讘砖讘转 讻诪拽讜诐 砖讬砖 讘讜 讗专讘注讛 注诇 讗专讘注讛 讟驻讞讬诐, 讜诇讻谉 谞讞砖讘 讛讚讘专 讻讛谞讞讛 讘专砖讜转 讛专讘讬诐 诇注谞讬谉 砖讘转, 讜讻讬讜谉 砖讛谞讬讞 讗转 讛讻讬住 讘讬讚讜, 讛专讬 讬讚讜 谞讞砖讘转 注讘讜专讜 讻专砖讜转讜 讛驻专讟讬转 诇注谞讬谉 拽谞讬谉, 讜谞拽谞转讛 诇讜 讘讗讜转讛 砖注讛 讙诐 讛讙谞讬讘讛. 专讘 讗讞讗 诪转谞讬 讛讻讬 [讛讬讛 砖讜谞讛 讗转 讻诇 讛注谞讬谉 讛讝讛 讻讱] 讻驻讬 讛谞讜住讞 砖诇诪讚谞讜.


专讘讬谞讗 诪转谞讬 [讛讬讛 砖讜谞讛] 讘谞讜住讞 讗讞专: 诇注讜诇诐 转驻专砖 讚讗驻拽讬讛 [砖讛讜爪讬讗讜, 讗转 讛讞驻抓], 诇专砖讜转 讛专讘讬诐, 讜讘专砖讜转 讛专讘讬诐 谞诪讬 [讙诐 讻谉] 拽谞讛 讗转 讛讙谞讬讘讛 诇注爪诪讜 注诇 讬讚讬 砖讛讜爪讬讗讜 诪专砖讜转 讛讘注诇讬诐, 讜讗讬谉 爪讜专讱 砖讬讘讬讗谞讛 诇专砖讜转 注爪诪讜. 讜诪注讬专讬诐: 讜转专讜讬讬讛讜 讘讚讬讜拽讗 讚讛讗 诪转谞讬转讬谉 拽诪讬驻诇讙讬 [讜砖谞讬讛诐, 专讘 讗讞讗 讜专讘讬谞讗, 讘讚讬讜拽 讛讚讘专讬诐 砖诇 诪砖谞讛 讝讜 讛诐 讞诇讜拽讬诐]. 讚转谞谉 [砖砖谞讬谞讜 讘诪砖谞讛]: 诪讬 砖讙谞讘 讘注诇 讞讬讬诐 诪讞讘讬专讜, 讜讛讬讛 诪讜砖讻讜 讜讬讜爪讗 讜诪转 讘专砖讜转 讘注诇讬诐 鈥� 驻讟讜专 讛讙谞讘 诪诇砖诇诐, 砖讛专讬 注讚讬讬谉 诇讗 谞拽谞转讛 诇讜 讛讙谞讬讘讛, 讜讗讬谞讜 讞讬讬讘 注诇 诪讬转转讛 砖讗讬专注讛 讘讗讜谞住. 讛讙讘讬讛讜 讗讜 砖讛讜爪讬讗讜 诪专砖讜转 讘注诇讬诐, 砖讗讝 谞拽谞转讛 诇讜 讛讙谞讬讘讛 讜诪转 鈥� 讞讬讬讘 诇砖诇诐, 砖讛专讬 讘专砖讜转 讛讙谞讘 诪转讛.


讜讘讻讱 谞讞诇拽讜: 专讘讬谞讗 讚讬讬拽 诪专讬砖讗 [诪专讗砖讛, 诪转讞讬诇转讛 砖诇 讛诪砖谞讛], 讜专讘 讗讞讗 讚讬讬拽 诪住讬驻讗 [诪住讜驻讛]. 讻讬爪讚? 专讘讬谞讗 讚讬讬拽 诪专讬砖讗 [诪专讗砖讛], 砖砖谞讬谞讜: 讛讬讛 诪讜砖讻讜 讜讬讜爪讗 讜诪转 讘专砖讜转 讘注诇讬诐 鈥� 驻讟讜专. 讜讚讬讬拽 讻讱: 讟注诪讗 [讛讟注诐, 讚讜讜拽讗] 砖诪转 讘专砖讜转 讛讘注诇讬诐, 讛讗 [讛专讬] 讗诐 讛讜爪讬讗讜 诪专砖讜转 讛讘注诇讬诐 讜诪转 鈥� 讞讬讬讘, 诇驻讬 砖注爪诐 讛讜爪讗转讜 诪专砖讜转 讛讘注诇讬诐, 讜讗驻讬诇讜 讛讜爪讬讗讜 诇专砖讜转 讛专讘讬诐, 诪拽谞讛 诇讙谞讘 讗转 讛讞驻抓, 讜诪转讞讬讬讘 注诇讬讜. 专讘 讗讞讗 讚讬讬拽 诪住讬驻讗 [诪住讜驻讛], 砖砖谞讬谞讜: 讛讙讘讬讛讜 讗讜 砖讛讜爪讬讗讜, 讜谞讚讬讬拽: 讛讜爪讗讛 讚讜诪讬讗 [讘讚讜诪讛] 诇讛讙讘讛讛, 诪讛 讛讙讘讛讛 讛讬讗 诪注砖讛 拽谞讬谉 砖注诇 讬讚讛 讗转讬 诇专砖讜转讬讛 [讛讙讬注讛 讛讙谞讬讘讛 诇专砖讜转讜], 讗祝 讛讜爪讗讛 谞诪讬 讚讗转讬 诇专砖讜转讬讛 [讙诐 讻谉 讻砖讛讙讬注讛 诇专砖讜转讜] 讜专拽 讗讝 谞拽谞讛 诇讜 讛讞驻抓.


讜诪注讬专讬诐: 讗诐 讻谉, 诇专讘 讗讞讗 拽砖讬讗 专讬砖讗 [拽砖讛 讛讚讬讜拽 砖诇 讛讛转讞诇讛], 讜诇专讘讬谞讗 拽砖讬讗 住讬驻讗 [拽砖讛 讛讚讬讜拽 砖诇 讛住讜祝]! 讜诪转专爪讬诐: 专讬砖讗 [讚讬讜拽 转讞讬诇转 讛诪砖谞讛] 诇专讘 讗讞讗 诇讗 拽砖讬讗 [讗讬谞讜 拽砖讛] 讜诪讚讜注? 鈥� 砖讛讜讗 诪驻专砖: 讻诇 讻诪讛 砖诇讗 讗转讬 诇专砖讜转讬讛 [讛讙讬注 讛讚讘专 诪诪砖 诇专砖讜转讜], 讙诐 讗诐 讬爪讗 诪专砖讜转 讛讘注诇讬诐, 注讚讬讬谉 专砖讜转 讘注诇讬诐 拽专讬谞讗 讘讬讛 [讗谞讜 拽讜专讗讬诐 讘讜, 讗讜转讜]. 住讬驻讗 [讛住讜祝] 诇专讘讬谞讗 讙诐 讻谉 诇讗 拽砖讬讗 [拽砖讛] 讻讬 讛讚讬讜拽 讛讝讛 砖诇 专讘 讗讞讗 砖讛讜爪讗讛 讚讜诪讬讗 [讘讚讜诪讛] 诇讛讙讘讛讛 鈥� 诇讗 讗诪专讬谞谉 [讗讬谉 讗谞讜 讗讜诪专讬诐], 讜诇讻谉 讬砖 诇驻专砖 讘诪砖谞讛 砖讛讛讜爪讗讛 讘诇讘讚 诪专砖讜转 讛讘注诇讬诐 诪拽谞讛 诇讜 讗转 讛讞驻抓.


讗 砖谞讬谞讜 讘诪砖谞讛: 讛讘讗 注诇 讗讞讜转讜 讜注诇 讗讞讜转 讗讘讬讜 讻讜' 讛专讬 讛讜讗 讞讬讬讘 注诇讬讛谉 拽谞住. 讜专诪讬谞讛讜 [诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜 讘诪住讻转 诪讻讜转, 讗诇讜 讛谉 讛诇讜拽讬谉: 讛讘讗 注诇 讗讞讜转讜, 讜讻谉 讛讘讗 注诇 讗讞讜转 讗讘讬讜, 讜讻谉 讛讘讗 注诇 讗讞讜转 讗诪讜, 讜讻谉 讛讘讗 注诇 讗讞讜转 讗砖转讜, 讗讜 注诇 讗砖转 讗讞讬讜, 讗讜 注诇 讗砖转 讗讞讬 讗讘讬讜, 讗讜 注诇 讛谞讚讛. 砖讛讘讗 注诇 讗讞转 诪讗诇讛 讘诪讝讬讚, 诇讜拽讛.

